ddrg/super_eurlex huggingface dataset:
KIRJALLINEN KYSYMYS E-2568/01 esittäjä(t): Richard Corbett (PSE) komissiolle. Euroopan unionin apu Espanjassa toteutettaville hydrologisille hankkeille.



Virallinen lehti nro 093 E , 18/04/2002 s. 0163 - 0163



KIRJALLINEN KYSYMYS E-2568/01 esittäjä(t): Richard Corbett (PSE) komissiolle (21. syyskuuta 2001) Aihe: Euroopan unionin apu Espanjassa toteutettaville hydrologisille hankkeille Onko komissio varmistanut, että kaikki rakennerahastoista annettu Euroopan unionin apu Espanjassa toteutettaville hydrologisille hankkeille tukee sellaisia hankkeita, jotka ovat ympäristön kannalta järkeviä ja vesidirektiivien vaatimusten mukaisia? Onko komissio tietoinen kritiikistä, jota Ebro-joen suojelemiseksi perustettu toimintaryhmä PDE on esittänyt niitä suunnitelmia kohtaan, jotka koskevat vedenottoa Ebro-joesta? Mikä on komission kanta tähän kritiikkiin, ja onko komission kannalla vaikutusta tehtyihin päätöksiin? Michel Barnier'n komission puolesta antama vastaus (12. marraskuuta 2001) Koheesiorahastosta 16 päivänä toukokuuta 1994 annetun neuvoston asetuksen (EY) N:o 1164/1994(1) ja rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(2) mukaan kyseisistä rahastoista rahoitettavien toimien on oltava yhteisön lainsäädännön mukaisia, mukaan lukien ympäristön suojelua koskevat säännöt. Komissio on tietoinen Ebro-joesta tapahtuvaa vedenottoa koskevasta kritiikistä ja on tavannut tätä vastustavien järjestöjen edustajia. Komissio on myös tietoinen asian aiheuttamasta huolesta ja tarkastelee sitä asiaan sovellettavan yhteisön lainsäädännön mukaisesti. (1) EYVL L 130, 25.5.1994, sellaisena kuin se on muutettuna neuvoston asetuksilla (EY) N:o 1264/1999, 21.6.1999 ja (EY) N:o 1265/1999, 21.6.1999, EYVL L 161, 26.6.1999. (2) EYVL L 161, 26.6.1999.
KIRJALLINEN KYSYMYS P-2146/01 esittäjä(t): María Izquierdo Rojo (PSE) komissiolle. Urban-yhteisöaloite ja El Albayzín.



Virallinen lehti nro 093 E , 18/04/2002 s. 0069 - 0070



KIRJALLINEN KYSYMYS P-2146/01 esittäjä(t): María Izquierdo Rojo (PSE) komissiolle (10. heinäkuuta 2001) Aihe: Urban-yhteisöaloite ja El Albayzín Vuosina 19971999 toteutettu hanke historiallisessa El Albayzínin kaupunginosassa on saanut yhteisrahoitusta 30. kesäkuuta 2001 päättyneestä Urban-yhteisöaloitteesta komissiolta. Mikä on yhteisrahoitusta saaneiden hankkeiden suhde toisiinsa, niiden nimike, vaikuttavuus ja määrä? Onko komissio selvillä joidenkin edellä mainittuun ohjelmaan kuuluvien hankkeiden toteutumatta jäämisestä? Esimerkkinä mainittakoon Santa Isabel la Real -museo, jota ei ole vielä avattu huolimatta siitä, että yhteisön kalliissa ilmoituksissa kerrottiin vuosia sitten sen pikaisesta avaamisesta. Kaiken lisäksi museon maanalaiseksi aiottu paikoitusalue kohoaa kuin mikäkin kolossi maanpinnan yläpuolelle. Michel Barnier'n komission puolesta antama vastaus (24. syyskuuta 2001) Seuraavaan taulukkoon on koottu hankkeet, joita on yhteisrahoitettu osana kaupunkialueita koskevaa pilottihanketta Revitalización Económíca del Centro histórico de El Albayzín (El Albayzínin historiallisen keskuksen elvyttäminen), sekä määrärahat, jotka oli sidottu ja maksettu 31. joulukuuta 2000. >TAULUKON PAIKKA> Kuten edellä olevasta taulukosta ilmenee, El Albayzínin museolle, jota rakennetaan parhaillaan Santa Isabel la Realin luostariin, varattiin kaupunkialueita koskevassa pilottihankkeessa määrärahat rakennuksen uudistamiseen. Määrärahat käytettiin kokonaisuudessaan vuoden 1998 aikana. Luostari avattiin Granadassa marraskuussa kaupunkialueita koskevan pilottihankkeen osana 1998 järjestetyn seminaarin El patrimonio histórico: alternativas rentables (historiallinen perintö: kannattavia vaihtoehtoja) päätökseksi järjestetyn vierailun ajaksi. Muut työt, jotka aloitettiin tammikuussa 1999 Consejería de Cultura de la Junta de Andalucían johdolla, kuten katon kunnostus, eivät kuulu pilottihankkeeseen. Komission kehottaa arvoisaa parlamentin jäsentä ottamaan yhteyttä Espanjan viranomaisiin saadakseen tietoonsa töiden tarkan aikataulun. Töiden valmistumisesta riippuu, milloin museo voidaan avata uudestaan. Kaupunginosan suuren kaltevuuden (5 metriä) vuoksi paikoitusaluetta ei voitu kokonaan kaivaa maan sisään. Espanjan viranomaisilta saatujen tietojen mukaan paikoitusalueen rakentamiseen oli saatu kaikki tarvittavat luvat. Lisäksi Yhdistyneiden kansakuntien kasvatus-, tiede- ja kulttuurijärjestö (Unesco) laati Granadan kaupungin Concejalia de Planificación Urbanística y Obras Municipales -viraston pyynnöstä Espanjan kansallisen Icomos-komitean (International Council for Monuments and Sites) välityksellä kertomuksen, jossa annetut suositukset on otettu huomioon paikoitusalueen piirustuksissa.
KIRJALLINEN KYSYMYS E-1849/01 esittäjä(t): Linda McAvan (PSE) komissiolle. Lihantuotantoa varten kasvatettavien kanojen hyvinvointi.



Virallinen lehti nro 093 E , 18/04/2002 s. 0030 - 0030



KIRJALLINEN KYSYMYS E-1849/01 esittäjä(t): Linda McAvan (PSE) komissiolle (26. kesäkuuta 2001) Aihe: Lihantuotantoa varten kasvatettavien kanojen hyvinvointi Voiko komissio vahvistaa, onko siipikarjateollisuudessa käytetty päivä väliä -ruokintamenetelmä, jossa säännösteltyjä ruoka-annoksia jaetaan vain joka toinen päivä, tuotantoeläinten suojelusta annetun neuvoston direktiivin 98/58/EY(1) mukainen? Komissio totesi viime vuonna parlamentin kysymykseen E-1848/00(2) antamassaan vastauksessa valmistelevansa ehdotusta, joka vakiinnuttaisi yhteisön broilerinkasvatuksen hyvinvointivaatimukset. Ehdotuksen pohjana ovat EU:n eläinten terveyttä ja eläinten hyvinvointia käsittelevän tiedekomitean (SCAHAW) raportin loppupäätelmät ja edellä mainittu direktiivi. Miten ehdotuksen valmistelu on edistynyt? (1) EYVL L 221, 8.8.1998, s. 23. (2) EYVL C 89 E, 20.3.2001, s. 89. David Byrnen komission puolesta antama vastaus (17. syyskuuta 2001) Tuotantoeläinten suojelusta 20. heinäkuuta 1998 annettu neuvoston direktiivi 98/58/EY sisältää erilaisiin tuotantoeläimiin, kuten broilereihin, sovellettavat eläintensuojeluvaatimukset. Eläinten terveyttä ja hyvinvointia käsittelevän tiedekomitean 21. maaliskuuta 2000 antamassa lausunnossa todetaan, että ruokinnan voimakas rajoittaminen heikentää broilereiden hyvinvointia kohtuuttomasti. Tiedekomitea toteaa, että myös käytäntö, jossa siitoslintujen painon nostamiseksi niiden annetaan syödä rajoittamattomasti, johtaa lintujen hyvinvoinnin heikkenemiseen muilla tavoin. Tiedekomitean lausunnon sisältämien päätelmien ja edellä mainitun direktiivin mukaisesti komissio puuttuu tähän tilanteeseen asianmukaisilla toimenpiteillä sen jälkeen, kun muut eläintensuojeluun liittyvät tärkeät toimet mm. eläinkuljetusten ja sikojen hyvinvoinnin osalta on saatu päätökseen.
KIRJALLINEN KYSYMYS E-1874/01 esittäjä(t): Michl Ebner (PPE-DE) komissiolle. Peltokasvien viljelypalkkiot (Ranska).



Virallinen lehti nro 093 E , 18/04/2002 s. 0033 - 0034



KIRJALLINEN KYSYMYS E-1874/01 esittäjä(t): Michl Ebner (PPE-DE) komissiolle (27. kesäkuuta 2001) Aihe: Peltokasvien viljelypalkkiot (Ranska) Euroopan komissio aikoo ottaa eläinpalkkioiden alalla käyttöön tukea saavien eläinten määrää koskevan, tila- ja ikäluokkakohtaisen ylärajan. Olisiko myös peltokasviviljelmien tuissa syytä ottaa käyttöön tällainen yläraja, esimerkiksi 50 hehtaaria, jolloin tilat saisivat tukia vain tähän suuruusluokkaan saakka? Voiko komissio kertoa, - kuinka paljon Ranskassa on yli 50 hehtaarin suuruisia maatiloja, - kuinka paljon Ranskassa on alle 50 hehtaarin suuruisia maatiloja, - millaisia säästöjä tällä toimenpiteellä saataisiin peltokasviviljelmille tarkoitettuun budjettiin absoluuttisina lukuina ja prosentteina? Franz Fischlerin komission puolesta antamayhteinen täydentävä vastauskirjallisiin kysymyksiin E-1870/01, E-1871/01, E-1872/01, E-1873/01,E-1874/01, E-1875/01, E-1876/01, E-1877/01, E-1878/01, E-1879/01, E-1880/01, E-1881/01,E-1882/01, E-1883/01 ja E-1884/01 (18. syyskuuta 2001) Arvioitaessa niiden tilojen lukumäärää, joilla viljellään viljaa, öljykasveja ja valkuaiskasveja alle ja yli 50 hehtaarin suuruisella alalla, lähteenä on käytetty maatalouden kirjanpidon tietoverkon (FADN) tietokantaa. Vaikka tietokannan tiedot on painotettu maatilojen rakennetutkimuksen (Eurostat) tuloksilla, suurten maatilojen myönnetään yleisesti olevan yliedustettuja. Tästä syystä seuraavia lukuja voidaan pitää enimmäismäärinä. Luvut ovat vuodelta 1997, koska se on viimeinen vuosi, jolta kaikkia jäsenvaltioita koskevat tiedot ovat käytettävissä FADN-tietokannassa. Alla olevan taulukon sarakkeissa A ja C annetaan jäsenvaltioittain niiden maatilojen osuus, joilla viljan, öljykasvien ja valkuaiskasvien viljelyala on alle 50 hehtaaria ja yli 50 hehtaaria. Alla olevan taulukon sarakkeissa B ja D annetaan jäsenvaltioittain viljan, öljykasvien ja valkuaiskasvien viljelyalan osuus maatiloilla, joilla viljan, öljykasvien ja valkuaiskasvien viljelyala on alle 50 hehtaaria ja yli 50 hehtaaria. Sarakkeessa F annetaan muiden tietojen pysyessä samoina jäsenvaltioittain se osuus viljan, öljykasvien ja valkuaiskasvien viljelyalasta, joka jäisi pois tuen piiristä, jos viljan, öljykasvien ja valkuaiskasvien viljelyalaan sovellettaisiin 50 hehtaarin ylärajaa. Sarakkeessa I annetaan muiden tietojen pysyessä samoina jäsenvaltioittain miljoonina euroina määrät, jotka säästettäisiin, jos viljan, öljykasvien ja valkuaiskasvien viljelyalaan sovellettaisiin 50 hehtaarin ylärajaa. Satoina on käytetty jäsenvaltioiden ilmoittamia viitesatoja. Kustannukset vähenisivät yhteisössä yhteensä 4 miljardia euroa. >TAULUKON PAIKKA>
KIRJALLINEN KYSYMYS P-2556/01 esittäjä(t): Rodi Kratsa-Tsagaropoulou (PPE-DE) neuvostolle. Eurooppalaiset mellakkapoliisijoukot.



Virallinen lehti nro 093 E , 18/04/2002 s. 0158 - 0159



KIRJALLINEN KYSYMYS P-2556/01 esittäjä(t): Rodi Kratsa-Tsagaropoulou (PPE-DE) neuvostolle (14. syyskuuta 2001) Aihe: Eurooppalaiset mellakkapoliisijoukot Genovan huippukokouksen tapahtumien jälkeen Saksan sisäministeri Otto Schily ja hänen italialainen kollegansa Claudio Scajola ehdottivat eurooppalaisten mellakkapoliisijoukkojen perustamista (eurooppalaisten rajavartiostojoukkojen mallin mukaisesti) sekä tietokannan luomista, johon kirjataan väkivaltaan syyllistyvien mielenosoittajien tiedot. Samaa ajatusta tuki äskettäin myös Saksan liittokansleri Schröder ehdottaen poliisin valmiusjoukkojen luomista, jotka toimisivat Europolin alaisina. Kyseiset ehdotukset ovat aiheuttaneet hämmennystä, koska ne ovat herättäneet negatiivisia reaktioita kaikissa jäsenvaltioissa. Aikooko neuvosto sisällyttää terrorismin vastustamiseen tähtäävään yhteisön yleiseen politiikkaan tällaisen mahdollisuuden ja ottaa asian esille lähitulevaisuudessa asiasta vastaavassa ministerineuvostossa? Vai uskooko neuvosto sitä vastoin, että sen suunnittelemat toimet jäsenvaltioiden poliisiviranomaisten välisen välittömän toiminnallisen yhteistyötä kehittämällä ja Europolin toimivaltuuksia laajentamalla pystytään torjumaan lisääntynyttä rikollisuutta ja väkivaltaa? Miten neuvoston mielestä voitaisiin vahvistaa poliisin toimintaa Euroopan tasolla ilman että kansalaisten yksilönoikeuksia rajoitetaan? Vastaus (10. joulukuuta 2001) 1. Neuvosto huomauttaa arvoisalle parlamentin jäsenelle kirjalliseen kysymykseen P-2352/01 antamastaan vastauksesta. Kyseisessä vastauksessa viitattiin neuvoston ja jäsenvaltioiden hallitusten edustajien 13. heinäkuuta 2001 tekemiin päätelmiin Eurooppa-neuvoston kokousten ja muiden vastaavien tilaisuuksien turvallisuudesta (10608/01 Presse 281). 2. Yhdysvaltoja 11. syyskuuta 2001 kohdanneiden terrori-iskujen johdosta ja Tampereen Eurooppa-neuvoston jälkeen tehtyjen päätösten mukaisesti neuvosto kokoontui 20. syyskuuta 2001 ryhtyäkseen tarvittaviin toimiin mahdollisimman korkean turvallisuustason ylläpitämiseksi sekä terrorismin torjumiseksi. Neuvosto on päättänyt käyttää kaikkia Euroopan unionin tasolla jo hyväksyttyjä toimenpiteitä terrorismin torjumiseksi. Viimeaikaisten tapahtuminen vakavuuden vuoksi neuvosto kuitenkin kiirehtii vapauteen, turvallisuuteen ja oikeuteen perustuvan alueen toteuttamista ja tehostaa yhteistyötään kumppaneidensa, erityisesti Yhdysvaltojen, kanssa. 3. Tässä tarkoituksessa neuvosto on hyväksynyt seuraavia aloja koskevia toimenpiteitä: oikeudellinen yhteistyö, poliisi- ja tiedustelupalveluyhteistyö, terrorismin rahoitus, rajavalvonta, pelastuspalvelu ja yhteistyö Yhdysvaltojen kanssa. Europolin osalta neuvosto tarkastelee parhaillaan luetteloa mahdollisista muutoksista Europol-yleissopimukseen sekä Europolin toimeksiannon laajentamista vakavien kansainvälisen rikollisuuden muotojen käsittelyyn yleensä.
KIRJALLINEN KYSYMYS P-2229/01 esittäjä(t): José Ribeiro e Castro (UEN) komissiolle. Hongkongin asema.



Virallinen lehti nro 093 E , 18/04/2002 s. 0083 - 0083



KIRJALLINEN KYSYMYS P-2229/01 esittäjä(t): José Ribeiro e Castro (UEN) komissiolle (18. heinäkuuta 2001) Aihe: Hongkongin asema Lehdistössä kerrotaan, että Hongkongin viranomaiset olisivat säätämässä lakia, joka antaa Kiinan kansantasavallan hallitukselle vallan erottaa alueen johtaja. Tämä asettaisi vaaraan Hongkongin autonomian, joka sille lain mukaan kuuluu, ja olisi niiden sopimusten vastainen, joita muutama vuosi sitten vallansiirron yhteydessä tehtiin. Tämä tilanne on luultavasti tulosta Kiinan kansantasavallan ja Hongkongin viranomaisten välisistä neuvotteluista ja (edelleen lehdistön mukaan) aiheuttaa vakavaa huolestumista ja protesteja ruohonjuuritasolla. Uusi laki on määrä hyväksyä keskiviikkona 18. heinäkuuta 2001. Onko komissio tietoinen näistä tapahtumista ja voiko se vahvistaa tai kiistää niiden todenperäisyyden? Onko komissio tietoinen samankaltaisesta kehityksestä Macaossa? Jos raportit ovat tosia, miten ne vaikuttavat Euroopan unionin ja Kiinan suhteisiin? Christopher Pattenin komission puolesta antama vastaus (6. syyskuuta 2001) Euroopan komissio on ollut tietoinen kyseisistä lehtitiedoista ja on tietoinen siitä, että Hongkongin viranomaiset antoivat kuvernöörivaaliasetuksen nimellä tunnetun asetuksen (n:o 21/2001). Komissio pani merkille Hongkongin viranomaisten vakuuttelut siitä, että kyseinen uusi säädös ei ole ristiriidassa peruslain kanssa. Komissio kiinnitti huomiota myös Hongkongin lakimiesliiton ja Hongkongin asianajajaliiton kantoihin asiassa. Euroopan komission kanta on edelleen täysin Kiinan ja Ison-Britannian yhteistä julistusta, yksi maa, kaksi järjestelmää -periaatetta ja Hongkongin perustuslakia tukeva. Komissio jatkaa Kiinan erityishallintoalue Hongkongissa tapahtuvan kehityksen tarkkaa seurantaa pitäen velvoitteenaan tukea Hongkongin korkeaa autonomian astetta erityisesti perustuslaissa säädettyjen perustuslaillisten järjestelyjen osalta. Komission tietoon ei ole tullut yhtään samankaltaista Macaoon liittyvää ehdotusta.
KIRJALLINEN KYSYMYS E-1477/01 esittäjä(t): Rainer Wieland (PPE-DE) neuvostolle. Rasismi Alankomaissa.



Virallinen lehti nro 081 E , 04/04/2002 s. 0030 - 0030



KIRJALLINEN KYSYMYS E-1477/01 esittäjä(t): Rainer Wieland (PPE-DE) neuvostolle (21. toukokuuta 2001) Aihe: Rasismi Alankomaissa 1. Onko neuvosto tietoinen, että alankomaalainen kirkkokuoro De Buddys joka on Alankomaissa yhtä tunnettu kuin die Wiener Sängerknaben saksalaisella kielialueella laulaa äskettäin ilmestyneellä CD-levyllä kappaleen, jonka nimi on Kauf nicht bei Österreichern (suom. Älä osta itävaltalaisilta)? 2. Onko neuvosto tietoinen, että kappaleen nimi voidaan yhdistää 1900-luvun Saksan historiaan? 3. Onko neuvosto tietoinen, ryhtyykö Alankomaiden hallitus toimiin tätä ja muita rasistisia hankkeita vastaan? Vastaus (26. marraskuuta 2001) Neuvosto toimii hyvin aktiivisesti rasismin torjumiseksi, mistä ovat todisteena Euroopan rasismin ja muukalaisvihan seurantakeskuksen perustaminen sekä hiljattain annettu perustamissopimuksen uuteen 13 artiklaan perustuva direktiivi rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta. Neuvosto ei ole tietoinen arvoisan parlamentin jäsenen mainitsemasta tapauksesta. Neuvosto ei kuitenkaan voisi missään tapauksessa puuttua tällaiseen jäsenvaltioiden toimivaltaan kuuluvaan asiaan.
KIRJALLINEN KYSYMYS E-2454/01 esittäjä(t): Camilo Nogueira Román (Verts/ALE) neuvostolle. Italian poliisin toimet Genovassa G8-maiden huippukokouksen aikana ja Berlusconin hallitus.



Virallinen lehti nro 081 E , 04/04/2002 s. 0166 - 0166



KIRJALLINEN KYSYMYS E-2454/01 esittäjä(t): Camilo Nogueira Román (Verts/ALE) neuvostolle (11. syyskuuta 2001) Aihe: Italian poliisin toimet Genovassa G8-maiden huippukokouksen aikana ja Berlusconin hallitus Silvio Berlusconi esiintyi vaalikampanjassaan valheellisesti vapauden puolustajana kommunismia vastaan, jota hänen mukaansa pääministeriehdokkaan ja Euroopan parlamentin liberaaliryhmittymän kansanedustajan Francesco Rutellin vaaliluettelo edusti. Sen lisäksi, että Italian pääministeri Silvio Berlusconi aloitti virkakautensa tekemällä lainsäädännöllisiä päätöksiä, joilla hän puolusti omia etujaan ja esti itseensä kohdistuvien oikeustoimien aloittamisen, hän luokitteli kommunisteiksi kapitalistista, ultraliberaalia globaalistumista vastaan mieltä osoittaneet henkilöt. Hän salli ja hyväksyi Italian poliisin väkivaltaiset ja epädemokraattiset toimet, joiden takia nuori Carlo Giuliani kuoli. Euroopan eri kansallisuuksia edustavia ihmisiä pahoinpideltiin ja pidätettiin sadoittain. Heitä vangittiin jopa yksityisissä tiloissa järjestetyistä rauhallisista kokoontumisista. Monet Euroopan maiden hallitukset, jopa G8-ryhmässä edustettuina olevat, esittivät vastalauseensa Italian hallitukselle. Mikä on neuvoston yhtenäinen kanta näihin Berlusconin hallituksen ja Italian poliisin väkivaltaisiin ja epädemokraattisiin toimiin? Aikooko neuvoston puheenjohtajavaltio joka tapauksessa esittää muiden 14 jäsenvaltion puolesta yhteisen paheksuntansa? Yhteinen vastauskirjallisiin kysymyksiin E-2379/01 ja E-2454/01 (6. joulukuuta 2001) Neuvosto huomauttaa arvoisalle parlamentin jäsenelle, että vastuu unionin jäsenvaltioiden yleisestä järjestyksestä ja sisäisestä turvallisuudesta on jäsenvaltioiden viranomaisten toimivaltaan kuuluva asia. Neuvoston tehtävä ei ole antaa lausuntoja sen toimivaltaan kuulumattomista asioista. Muut arvoisan parlamentin jäsenen esittämät kysymykset eivät ole neuvostossa esillä.
KIRJALLINEN KYSYMYS E-1637/01 esittäjä(t): Robert Goebbels (PSE) neuvostolle. Versailles'n Ecofin-neuvoston päätös.



Virallinen lehti nro 081 E , 04/04/2002 s. 0045 - 0045



KIRJALLINEN KYSYMYS E-1637/01 esittäjä(t): Robert Goebbels (PSE) neuvostolle (12. kesäkuuta 2001) Aihe: Versailles'n Ecofin-neuvoston päätös Torjuakseen yleisön pyynnöt saada haltuunsa kohtuullisia määriä pienempiä euroseteleitä ennen valuutan virallista käyttöönottoa komissio, neuvosto ja Euroopan keskuspankki nojautuvat Versailles'n Ecofin-neuvoston niin sanottuun päätökseen, joka kieltää seteleiden liikkeelle laskemisen ennen tammikuun ensimmäistä päivää vuonna 2002. Kuinka laillinen tämä päätös on ottaen huomioon, että Versailles'n Ecofin-neuvostossa valtionvarainministerit olivat koolla epävirallisesti ja että perustamissopimuksen mukaan epävirallisesti kokoontuvilla neuvostoilla ei ole minkäänlaista päätösvaltaa? Yhteinen vastauskirjallisiin kysymyksiin E-1637/01ja E-1639/01 (26. marraskuuta 2001) Epävirallisissa kokouksissa ministereillä ei ole valtuuksia tehdä päätöksiä neuvoston puolesta. He voivat kuitenkin ilmoittaa julkisesti käsityksensä yhteisesti kiinnostavista asioista. Versailles'ssa syyskuussa 2000 pidetyssä epävirallisessa kokouksessa ministerit ja keskuspankkien pääjohtajat tosiaankin keskustelivat euron käyttöönottoon liittyvistä ongelmista ja erityisesti eurojen ennakkojakelua koskevista ehdotuksista. He eivät kuitenkaan pitäneet aiheellisena sitä, että EKP muuttaisi ennakkojakelua koskevia sääntöjä, jotka ovat eurokäteisrahan käyttöönottoa vuonna 2002 koskevissa EKP:n 10 päivänä tammikuuta 2001 antamissa suuntaviivoissa. Muistettakoon, että Euroopan yhteisön perustamissopimuksen 106 artiklan mukaan EKP:llä on yksinoikeus antaa lupa setelien liikkeeseen laskemiseen yhteisössä.
KIRJALLINEN KYSYMYS P-2207/01 esittäjä(t): Karin Riis-Jørgensen (ELDR) komissiolle. Pollmeier Massivholz GmbH:n saamat laittomat tuet.



Virallinen lehti nro 081 E , 04/04/2002 s. 0130 - 0130



KIRJALLINEN KYSYMYS P-2207/01 esittäjä(t): Karin Riis-Jørgensen (ELDR) komissiolle (17. heinäkuuta 2001) Aihe: Pollmeier Massivholz GmbH:n saamat laittomat tuet Saksalaisen aikakauslehden EUWID Laubholz 26. huhtikuuta 2001 ilmestyneessä numerossa 9 kerrotaan, että EU:n kilpailuviranomaiset aikovat tutkia, onko Pollmeier Massivholz GmbH:n Malchowissa sijaitsevalle sahalle annettu laittomia tukia. - Onko komissiolla jo tuloksia tästä tutkimuksesta, ja kuinka paljon tukea kyseinen yritys on tähän mennessä saanut? - Miten komissio aikoo varmistaa, että Pollmeier Massivholz ei käytä hyväkseen tukirahoja ja tee kilpailijoitaan halvempia tarjouksia sekä raaka-ainemarkkinoilla että valmiiden tuotteiden markkinoilla? Mario Montin komission puolesta antama vastaus (5. syyskuuta 2001) Komissio aloitti 13. maaliskuuta 2001 EY:n perustamissopimuksen 88 artiklan 2 kohdan mukaisen muodollisen tutkintamenettelyn Malchowissa sijaitsevan Pollmeier GmbH:n ja Kässlitzissä sijaitsevan Pollmeier GmbH & Co. KG:n saamien tukien osalta. Yritykset ovat yhteydessä Pollmeier Massivholz GmbH:han ainoan osakkaansa kautta. Mecklenburg-Vorpommernin osavaltion viranomaiset myönsivät sahan perustamiseen Malchowiin investointitukea, jonka bruttointensiteetti on 48,8 % yhteensä 27,7 miljoonan euron tukikelpoisista investointikustannuksista. Thüringenin osavaltio myönsi uuden sahan ja puunkäsittelylaitoksen perustamiseen Kässlitziin investointitukea. Kokonaisintensiteetti on 43,4 % brutto yhteensä 44,93 miljoonan euron tukikelpoisista investointikustannuksista. Kumpikin investointi sijaitsee EY:n perustamissopimuksen 87 artiklan 3 kohdan a alakohdan mukaisella muita heikommassa asemassa olevalla alueella. Edellä mainittujen tukien intensiteetit merkitsevät sitä, että tuensaajan on molemmissa tapauksissa oltava pieni tai keskisuuri yritys, jotta tuki noudattaisi asiaan sovellettavia aluetukisääntöjä. Tämän vuoksi komissio tutkii, täyttääkö tuensaaja yhteisön säännöissä pk-yrityksille annetun määritelmän ja soveltuuko tuki näin ollen kokonaisuudessaan yhteismarkkinoille. Mikäli näin ei ole, komissio edellyttää soveltumattoman tuen osan takaisinperimistä kilpailunvääristymän korjaamiseksi.
KIRJALLINEN KYSYMYS E-1265/01 esittäjä(t): Jens-Peter Bonde (EDD) neuvostolle. Tilintarkastus.



Virallinen lehti nro 081 E , 04/04/2002 s. 0016 - 0016



KIRJALLINEN KYSYMYS E-1265/01 esittäjä(t): Jens-Peter Bonde (EDD) neuvostolle (27. huhtikuuta 2001) Aihe: Tilintarkastus Pitääkö neuvosto ongelmana sitä, että tilintarkastustuomioistuin kieltäytyy seitsemättä vuotta peräkkäin antamasta ilmoitusta siitä, että tilinpäätöksen perustan muodostavat toimet ovat lainmukaisia ja muodollisesti oikeita? Vastaus (20. marraskuuta 2001) Neuvosto haluaa muistuttaa, että se on vuonna 1995 käyttöön otetun tarkastuslausuman (DAS) jälkeen aina syvästi pahoitellut sitä, että komissio ei ole voinut saada kyseistä tarkastuslausumaa tilien perustana olevien toimien laillisuudesta ja asianmukaisuudesta. Lisäksi neuvosto katsoo olevan mahdotonta hyväksyä sitä, että erityisesti maksujen perustana oleviin toimiin vaikuttavaa virhemäärää ei ole saatu tähän mennessä merkittävästi vähennettyä. Neuvosto on kuitenkin tietoinen siitä, että komission jo käynnistämän taloushallintoyksiköitä ja -menettelyjä koskevan uudistuksen pitäisi vähitellen vaikuttaa myönteisesti tarkastuslausumaan. Neuvosto kehottikin komissiota maaliskuussa 2001 varainhoitovuoden 1999 talousarvion toteuttamista koskevan vastuuvapauden myöntämistä koskevan suosituksensa yhteydessä nopeuttamaan toimia, jotka mainitaan komission laatimassa toimintasuunnitelmassa myönteisen tarkastuslausuman saamiseksi. Neuvosto kehotti komissiota myös täydentämään suunnitelmaa täsmällisillä tavoitteilla, joiden avulla voidaan mitata edistymistä, sekä lisäämään siihen aikataulun, jossa ilmoitetaan päivämäärät, joista alkaen tarkastuslausuman vaikutuksen pitäisi alkaa näkyä.